stanford-oval/wikipedia huggingface dataset:
אייקידו
דרגות

ילדים מתחילים מדרגת קיו 10 ומתקדמים בסדר יורד עד קיו 1. חגורה שחורה (דרגת שודאן - דאן ראשון) ניתן לקבל החל מגיל 15.
בוגרים מתחילים ברוב המקומות בדרגת קיו 5, ומתקדמים בסדר יורד עד דרגת קיו 1 ולאחר מכן מקבלים חגורה שחורה שמסמלת את דרגות הדאן.
דרגות > דרגות חניכות (קיו)

חגורות לבנות
קיו 5 (KYU5) - לאחר שלושים ימי אימון ומבחן אצל המורה.
קיו 4 (KYU4) - לאחר ארבעים ימי אימון מקבלת הדרגה הקודמת ומבחן אצל המורה.
קיו 3 (KYU3) - לאחר חמישים ימי אימון מקבלת הדרגה הקודמת ומבחן אצל המורה.
קיו 2 (KYU2) - לאחר חמישים ימי אימון מקבלת הדרגה הקודמת ומבחן אצל המורה.
קיו 1 (KYU1) - לאחר שישים ימי אימון מקבלת הדרגה הקודמת ומבחן אצל המורה.
דרגות > דרגות הדרכה (דאן)

חגורות שחורות
בחלק מהארגונים, דאן ראשון עד דאן 4 ניתן לקבל לאחר עריכת מבחן בפני שיהאן (מאסטר) נציג השיטה, או עריכת מבחן בפני מורה אשר קיבל אישור לבחון.
שוֹדַאן - דַאן ראשון - לאחר שבעים ימי אימון מקבלת דרגת קיו 1 ומבחן.
נִידַאן - דַאן 2 - לאחר שנה ומאתיים ימים של אימון מעת קבלת דאן 1, מבחן ומאמר אודות האייקידו.
סַאנדַאן - דַאן 3 - לאחר שנתיים ושלוש מאות ימים של אימון מעת קבלת דאן 2, מבחן ומאמר אודות האייקידו בנושא שניתן על ידי המורה.
יוֹדַאן - דַאן 4 - לאחר שלוש שנים וארבע מאות ימים של אימון מעת קבלת דאן 3,מבחן ומאמר.
דרגות > דרגות הדרכה (דאן) > דרגות כבוד

חגורות שחורות
דאן 5 ומעלה מקבלים לאחר קבלת המלצה ממאסטר או מראש השיטה.
דַאן 5
דַאן 6
דַאן 7
דַאן 8
דַאן 9 - דרגה זו לא מוענקת יותר.
דַאן 10 - נחשבת לדרגה הגבוהה ביותר באייקידו, היא לא מוענקת יותר.
בחלק מקומות האימון, נהוג לחגור חגורה לבנה על בגד אימונים לבן, עד לקבלת החגורה השחורה. לאחר קבלת החגורה השחורה, נהוג ללבוש מכנסיים רחבים בצבע שחור או כחול כהה הקרויים הָאקַמָה. יש ארגונים בהם לובשים האקמה רק החל מדרגת קיו 4, ובאחרים כבר מההגעה הראשונה לדוג'ו.
סגנונות שונים באייקידו

כיום קיימים זרמים שונים באייקידו, שהתפצלו מהזרם המרכזי המכונה כיום אייקיקאי ביניהם ניתן למצוא את אייקידו יושינקאן, וזרמים נוספים המשלבים מוטיבים נוספים באימון או כאלו המבוססים על הגרסה הראשונית והלוחמנית יותר של האייקידו. בישראל, לצד אייקידו של אייקיקאי, ניתן למצוא גם את הסגנונות הבאים: קורינדו אייקידו, איקידו מסורתי, ואייקידו לייף.
בנוסף, עקב השילוב המגוון של אלמנטים רבים הן פיזיים והן מנטליים באימון, גם בתוך זרם האייקיקאי עצמו, הסגנון יכול להשתנות בין דוג'ו לדוג'ו, בין מורה למורה ואפילו בין מתאמנים שונים באותו הדוג'ו. מקובל באייקידו, שכל מתאמן יש את התפיסה וצורת האימון האישית שלו, על פי רוב מדובר בהבדלים בשימת הדגשים השונים בביצוע הטכניקה תוך שמירה על אותם הכללים והיסודות של השיטה.
אייקידו בישראל > אייקיקאי

הדוג׳ו הראשון בישראל שהוכר על ידי ארגון אייקיקאי נוסד על ידי איתן בן-מאיר סנסיי בתל אביב בשנת 1982.
בישראל קיימים מקומות אימון רבים לאייקידו, ואף קיים הארגון אייקיקאי ישראל, המוכר על ידי ההומבו דוג'ו ביפן (ארגון הגג העולמי של שיטת אייקיקאי). הארגון מאגד את כל בתי הספר ומקומות האימון בישראל המשויכים לשיטה. לישראל מגיעים באופן קבוע מורים יפנים בכירים מטעם ארגון אייקיקאי ומקיימים כאן סדנאות ומבחני דרגות דאן: סקי שוג'י סנסיי (בדרגת דאן 8), שיקנאי איצ׳יטאמי סנסיי (דאן 8),שיממוטו קצויוקי סנסיי (דאן 8), פוקקוסה מוטוהירו (דאן 8).
מלבד שיטת אייקיקאי, מגיעים לארץ מורים נוספים המלמדים אייקידו בשיטות אחרות. בין היתר, סנסאי נבי ווראל (בדרגת דאן 7) הטורקי.
ראו גם

קורינדו אייקידו
כור אייקידו
לקריאה נוספת

עינת בר-און כהן, "היעשות גוף באייקידו - אמנות לחימה פציפיסטית", סוציולוגיה ישראלית יא 1, 2009.
הערות שוליים

↑  לפי הכתוב בספר The Great Onisaburo Deguchi בהוצאת Aiki News מאת Kyotaro Deguchi עמ' 11
↑  הדגמת איקידו קוטודמה מתוך יוטיוב
↑  israeldojo, ראיון פרובוקטיבי עם מייסד האייקידו מוריהי אואשיבה | חדשות אמנויות לחימה, באתר israeldojo.co.il, ‏2021-02-02
↑  מבחני דרגה - אייקיקאי, באתר אייקיקאי ישראל
↑  דרוש מקור
↑  איתן בן-מאיר
↑  אייקיקאי ישראל
↑  Ze'ev Erlich, Israel Aikikai: אודות אייקיקאי ישראל, באתר Israel Aikikai, ‏יום שני, 25 במרץ 2013
↑  שיממוטו קצויוקי
| אמנויות לחימה |
| --- | --- | --- |
| אמנויות לחימה סיניות | וו-שו • באג'י צ'ואן • בה גואה ג'אנג • וינג צ'ון • שינג אי צ'ואן • קונג פו גמל שלמה דרומי • טאי ג'י צ'ואן • אגרוף ארוך • אגרוף שאולין • אגרוף שיכור • אי צ'ואן • ג'ין גאנג בה שי • גמל שלמה צפוני • הונג גאר • טאן טוי • טונג ביי צ'ואן • יין-יאנג בה פאן ז'אנג • ליו חה בה פה • מיזונג אי • עגור לבן פוג'יאני • פאק מיי • פנגיי-נון • פיגואה ז'אנג • צ'ואו ג'יאו • שוואי ג'יאו • סאנדה (ספורט) |  |
| אמנויות לחימה יפניות | איאיידו • אייקידו • ג'ו ג'וטסו • ג'ודו • גנדאי בודו • נין ג'וטסו • סומו • שוטוקאן • שיטוריו • קיוקושינקאי • קיודו • קנדו • שורינג'י קמפו • קיקבוקסינג יפני • שוט-בוקסינג • טנשין שודן קאטורי שינטו ריו |  |
| אוקינוואיות | קראטה • גוג'ו ריו • וויצ'י ריו • שוריי-ריו • שורין-ריו • ריוקיו קמפו • קובודו אוקינאווי |  |
| קוריאניות | הפקידו • טאקוונדו • טאי קיון • טאנג סו דו • טוקונג • סון קואן מו • קוק סול וון |  |
| הודיות | קאלרי-פאיאט • אדיטאדה • אמנויות לחימה הודיות • עגור לבן טיבטי |  |
| טיבטיות | עגור לבן טיבטי |  |
| פיליפיניות | ארניס • יו-יאן |  |
| תאילנדיות | אגרוף תאילנדי |  |
| קמבודיות | פראדאל סראי |  |
| בורמזיות | לאטוואי |  |
| לאוסיות | אגרוף לאוסי |  |
| אירופאיות | היאבקות בסגנון יווני-רומי • פאנקרטיון • סבאט • ברטיטסו • אמנויות לחימה אירופיות היסטוריות |  |
| רוסיות | סיסטמה • סמבו • קיקבוקסינג רוסי |  |
| ארצות הברית | היאבקות מקצועית • ג'יט קון דו • וו-ווי גונג-פו • קנפו אמריקאי • קג'וקנבו • קיקבוקסינג אמריקאי |  |
| ברזילאיות | ג'ו ג'יטסו ברזילאי • קפואירה • ואלה טודו |  |
| ישראליות | אייקי • דניס הישרדות • קרב מגן ישראלי • קרב מגע • קרב פנים אל פנים |  |
| טורקיות | היאבקות בשמן |  |
| אחרות | אגרוף • סיף • קיקבוקס • היאבקות • אמנויות לחימה משולבות (MMA) • גראפלינג • ספורט לחימה |  |
| --- | --- |
בקרת זהויות :  NLI: 987007294773805171  BNE: XX528067  BnF: cb11935682h (data)  GND: 4000844-7  LCCN: sh85002549  NDL: 00560104  NKC: ph114011 
מוריהיי אואשיבה, מייסד האייקידו
סוקקו טקדה, ראש שיטת אמנות הלחימה (בזמנו) דאיטו ריו אייקי ג'ו ג'וטסו ממנה נוצר האייקידו- 1888
מרב סודאי

| --- | --- |

 לידה:  12 בדצמבר 1970 (בת 54) נהריה, ישראל 
 מקום לימודים:  אוניברסיטת חיפה (1996)  המכללה האקדמית בית ברל (2000)  אוניברסיטת חיפה (2007) 
 תחום יצירה:  ציור 
 פרסים והוקרה:  פרס אלימה ריטה לאמנות ההדפס (2020) 
 meravsudaey.com
 
מרב סודאי (נולדה ב-12 בדצמבר 1970) היא אמנית וציירת ישראלית.
ביוגרפיה

סודאי נולדה וגדלה בנהריה. סיימה ב-1995 את לימודי האמנות באוניברסיטת חיפה. לאחר מכן המשיכה בלימודי אמנות במדרשה לאמנות בית ברל ובלימודי קולנוע ותקשורת במכללה להוראה טכנולוגית בתל אביב.
במשך כמעט עשרים שנה חיה ופעלה בתל אביב. עם סיום לימודי התואר הראשון הצטרפה לגלריה ג'ולי מ. כאמנית הבית, והציגה בה תערוכות יחיד, השתתפה בתערוכות קבוצתיות רבות, עבדה עם המאייר דני קרמן ולמדה בסטודיו של הצייר מנחם מזרחי.
בשנת 2005 חזרה לאוניברסיטת חיפה ללימודי M.F.A באמנות יצירה, אותם השלימה בשנת 2007. כיום היא ממשיכה בעשייה אומנותית, ומשתתפת בתערוכות קבוצתיות במסגרות שונות בישראל ובעולם. חיה ויוצרת בקיבוץ גבת שבעמק יזרעאל.
יצירתה > עיסוקה בנושא ילדותה בנהריה

החיים בעיר נהריה, שהייתה במוקד הסכסוך הישראלי-ערבי בשנות ילדותה של סודאי, הביאו אותה, כאמנית בוגרת, לעסוק בתכנים מגוונים הקשורים לסביבתה האישית והבינאישית, החברתית, הפוליטית ולעיתים גם המדינית. סודאי עוסקת בנושאים אקטואליים כגון: חברה, יחסים, טרור, מלחמה ומאבקים, וכן שכול. כמו כן היא מרבה לשלב בעבודותיה פרטים אוטוביוגרפיים שונים השאובים מעולמה הפרטי, העוסקים בהתבגרות, במעבר שבין ילדות לנשיות, התפכחות, וכן ביחסים בינתרבותיים בחייה שלה ושל משפחתה. את הדימויים היא שואבת מהתבוננות בסביבתה האישית, החברתית והלאומית. לרוב הם מבוססים על חומרים תיעודיים מזירות אירוע, על צילומי עיתונות, על צילומים מהאלבום המשפחתי ועל חוויות אישיות.
יצירתה > פריצה לתודעה

בשנת 2003 פרצה סודאי לתודעה עם עבודה בשם "קו 32 א'", אותה הציגה בתערוכה "אוברקראפט" שאצרה תמי כץ-פרימן בבית האמנים בתל אביב. בעבודה זו ניסתה סודאי להעביר את התחושות והאווירה שסבבו אותה ואת ישראל בתקופת האינתיפאדה השנייה.
העבודה מתארת סצנה המבוססת על צילום עיתונות, המתעד את אחד מאירועי הדמים של האינתיפאדה – זירת פיגוע ההתאבדות בקו 32א' בירושלים (יוני 2002). היא עשויה בטכניקת רקמה ותפירה של פאייטים בשלל צבעי הקשת, שביצועה מחייב אורך רוח ושקט נפשי. באמצעות טכניקה זאת, סודאי מתארת את המציאות הקשה באופן אסתטי ודקורטיבי, דבר המעלה שאלות ומעניק לה פרשנות חדשה לגבי המציאות הישראלית התקופתית המתוארת ואופן ההתמודדות עמה.
שנה מאוחר יותר, ב-2004, עדיין תחת הרושם וההשפעה התקופתיים של אירועי האינתיפאדה השנייה, הציגה סודאי את "המתאבדות למתאבדים", בתערוכה "LOVE IS IN THE AIR” ב"זמן לאמנות" בתל אביב (אוצרת: תמי כץ-פרימן). בעבודה זו יצרה ויטראז' מדומה על חלון זכוכית המבוסס על אלמנטים של פיתוי אירוטי בסגנון אר נובו מסוף המאה התשע-עשרה, בהקשר של תעמולה פלסטינית המבטיחה פרס רומנטי כחלק מגיוס מחבלים מתאבדים למלחמת ג'יהאד.
יצירתה > אלמנטים ביוגרפיים ומשפחתיים

בשנת 2005 החלה סודאי להכניס לעבודותיה אלמנטים ביוגרפיים ומשפחתיים; בעבודה "אינשאללה", המבוססת על צילום שנלקח מהאלבום המשפחתי של האמנית, הפכה סודאי קיר שלם במתחם בית בנמל שבמתחם נמל תל אביב למעין שטיח קיר אוריינטלי דקורטיבי, הנתון במסגרת קישוטית שבה מופיעה המילה "אינשאללה" בקליגרפיה עברית-ערבית הלקוחה מכתבי הקודש המוסלמיים. בעבודה נראה סבה של האמנית לבוש טלית וחובש כיפה וכובע, מברך אותה. הדימוי הפיגורטיבי שמצוי בעבודה משתלב ומובלע לסירוגין בתוך אורנמנטיקה מזרחית ושלל דקורציות דמויות שטיח קיר מזרחי, שמתפקדות כגריד הסוואה. השטיח הדקורטיבי מבליע בתוכו ניגודים, לכאורה, שמשתלבים זה בזה לכדי שיח תרבותי, דתי, עדתי, ולשוני אינטגרטיבי עשיר. המילה "אינשאללה" היא מיצוי של כל המגולם בברכה, ומבטאת את הכמיהה להגשמת הבקשה שבה.
העבודה "אינשאללה" היוותה בסיס לעיסוק נרחב ומעמיק של סודאי בסוגיית האינטראקציה בין מזרח ומערב, הדומה והמנוגד. בסדרה "ברכות" שהוצגה בתערוכה "אוריינטד" (2008) ובתערוכה "הולכת כמו מצרייה" (2011), עוסקות עבודותיה ביחסים גדושים בניגודים תרבותיים וערכיים בחברה הישראלית, וביחסיה המורכבים של ארץ ישראל הקדומה והעכשווית עם סביבתה התרבותית, הגאוגרפית, המדינית והפוליטית.
בשנת 2008, כחלק מאירועי יום העצמאות ה-60 למדינת ישראל, נבחרה סודאי להציג את עבודותיה בתערוכה "AS IS - אמנות ישראל בת ימינו" ב-Complesso Del Vittoriano בכיכר ונציה שברומא, איטליה. בתערוכה, שהופקה בשיתוף שגרירות ישראל ובחסות מוסדות ממשלתיים, הוצגו העבודות "קו 32 א'", "המתאבדות למתאבדים" ו"קורבנות", עם עבודותיהם של 20 אמנים ישראלים נוספים, בהם סיגלית לנדאו, ניר הוד, אלי שמיר ויעל ברתנא, שעוסקים, לדברי האוצרת רות כץ, "במציאות הישראלית - לטוב ולרע - ומייצגים את הפן האנושי של החברה הישראלית, את המורכבות והפחדים שלה".
תערוכות יחיד

1999 - "דבק", גלריה ג'ולי מ. תל אביב.
2001 - "שלום לתמימות", גלריה ג'ולי מ. תל אביב.
2003 - "אימפרסיה", גלריה ג'ולי מ. תל אביב.
2006 - "על כבישים וקדושים", גלריה גורן, מכללת עמק יזרעאל. אוצר: יהודה יציב.
2008 - "אוריינטד", גלריה ג'ולי מ. תל אביב.
2011 - "הולכת כמו מצרייה", גלריה ג'ולי מ. תל אביב.
2013 - "חלון אחורי" ו "תראו אותי" הגלריה העירונית לאמנות עפולה. אוצרות: אביטל אפל, אדריאנה סגל וויטינג
2015 - "נכוחה" גלריה לאמנות, ק. גבעת חיים איחוד. אוצרות: ורד נחמני וחנוש מורג.
2019 - "פרא – תערוכת יחידה" גלריה מאיה, ת"א. אוצר: ציבי גבע
2024- "איפה את" תערוכה שעוקבת אחרי הדימוי הנשי
הערות שוליים

↑  תערוכת "לא למכירה", בית בנמל, האנגר 26, נמל תל אביב. 2005, אוצרת: תמי כץ-פרימן
| --- | --- |
בקרת זהויות :  ICIA: 274419  NLI: 987007462531505171  LCCN: no2020032151  VIAF: 308269180   WorldCat (עם VIAF): 308269180 
"קו 32א" / מרב סודאי, 2003
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
"מתאבדות למתאבדים" / מרב סודאי, 2004
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
"אינשאללה" / מרב סודאי, 2005
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
פולנצו

| --- | --- |
הטירה המלכותית בפולנצו
הטירה המלכותית בפולנצו
 מדינה:  איטליה איטליה
 מחוז:  פיימונטה פיימונטה
 נפה:  קונאו
 עיר אם:  קונאו
 שטח:  1.079 קמ"ר
 גובה:  216 מטרים
 קואורדינטות:  44°41′05″N 7°53′45″E﻿ / ﻿44.684738888889°N 7.8958666666667°E﻿ / 44.684738888889; 7.8958666666667 
 אזור זמן:  UTC +1
 http://www.pollenzo.it/
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפולנצו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפולנצו(למפת פיימונטה רגילה) טורינו נוברה אלסנדריה אסטי מונקאליירי קונאו שווייץ לומברדיה ליגוריה צרפת ואל ד'אוסטה הים הליגוריפולנצו(למפת פיימונטה מוגדלת) טורינו נוברה אלסנדריה אסטי מונקאליירי קונאו שווייץ לומברדיה ליגוריה צרפת ואל ד'אוסטה הים הליגוריפולנצו  he tabBackground:;tabBorder:#aaa;defaultTab:0;
פולנצו (באיטלקית: Pollenzo) הוא כפר באיטליה, סמוך ל-ברה (איטליה), בנפת קונאו שבמחוז פיימונטה. במקום התגררו 776 תושבים, נכון ל-31 בדצמבר 2021.
מקור השם

מקור השם אינו וודאי. יש אפשרות, כי מקור השם נובע מהמילה מילה פולן (Pollen באנגלית, Polline באיטלקית) שפירושם אבקה של פרחים וצמחים.
גאוגרפיה ואקלים > גאוגרפיה

פולנצו נמצאת בצפון איטליה, במחוז פיימונטה שבירתה טורינו, בנפת קונאו. גובהה הממוצע מעל פני הים הוא 216 מטרים. המרחק מפולנצו לטורינו הו כ-45.7 ק"מ, המרחק עד לעיר הנפה קונאו מסתכם בכ-56 ק"מ. מקומות היישוב המשמעותיים הקרובים הם סנטה ויטוריו ד'אלבה, ברה (איטליה) ואלבה (פיימונטה). הים הליגורי מצוי מדרום למקום, במרחק של כ-70 ק"מ בקו אווירי. נהר הטנרו זורם ליד פולנצו.
גאוגרפיה ואקלים > אקלים

החורפים בפולנצו קרים ומעוננים חלקית. עונות הקיץ חמות, והשמיים בהירים לרוב. החודשים החמים ביותר בשעות היום הם יולי ואוגוסט, עם ממוצע של 28 מעלות צלזיוס. הלילות הכי חמים בחודש יולי, והממוצע בחודש זה עומד על 19 מעלות. הגשם הרב ביותר יורד בנובמבר, 72.5 מ"מ, והחודש היבש בשנה הוא יולי, 26.5 מ"מ. ממוצע הגשם הרב שנתי הוא 566.6 מ"מ. ממוצע ימי השלג בשנה מסתכם ב 0.2, ויש ימים מעורבים בודדים בלבד של שלג וגשם גם יחד.
היסטוריה

בתקופת רומא העתיקה שכנה במקום העיר הרומית פולנטייה, שלפי פליניוס הזקן הוקמה במאה השנייה לפנה"ס. בשנת 402 נערך ליד העיר קרב פולנצו, קרב חשוב שבו התנגשו הויזיגותים בפיקוד אלאריק עם כוחות הגנרל הרומי סטיליקו. בקרב הכריע סטיליקו את כוחות אלאריק וכפה עליו לסגת בחזרה לאיליריה. במאה ה-12 ובמאה ה-13 היה המקום בשליטת משפחת ויסקונטי. במאה ה-14 המרקיזים של משפחת רומנאנו (Romagnano) הפכו את המבצר שהיה קיים, לטירת מגוריהם. המלך קרלו אלברטו הרס חלק מהעיירה במחצית הראשונה של המאה ה-19 ובנה מחדש במתכונת ימי ביניימית. ב-1861 המקום אוחד עם כל יתר חלקי איטליה, תחת מלכותו של ויטוריו אמנואלה השני. עד שנות ה-90 של המאה ה-20 הטירה הייתה למעשה במצב של חורבות. המתחם שופץ הודות לארגון המזון האיטי (Slow Food), וב-2004 הקים בו גם את האוניברסיטה למדעי הגסטרונומיה.
אתרים ונושאי עניין

נקודות העניין העיקריות בפולנצו מצויות בתחומי הטירה המלכותית.
האוניברסיטה למדעי הגסטרונומיה- (Università degli Studi di Scienze Gastronomiche). באוניברסיטה שנוסדה ב-2004, למדו ב-2024 יותר מ-4,000 סטודנטים. היא מקדמת מחקר על סוגי מזון, הגנה על צומח ושימור סוגי צמחים, ופועל בשיתוף פעולה עם ארגון המזון האיטי.
בנק היין- בנק היין שומר במרתפיו כמאה אלף בקבוקי יין מ-300 יקבים, כחלק מיישום מדיניות של שימור סוגי יינות. הסיור בבנק היין חינמי. מתקיימות גם טעימות יין בתשלום. מידיי יום מוגשים לטעימה ברוטציה 32 סוגי יין, מבין 250 יקבים המשתתפים ברוטציה.
כנסיית ס. ויטוריו- (Chiesa di San Vittore). בניית הכנסייה בסגנון ניאו גותי החלה ב-1842 בפקודת המלך קרלו אלברטו. כמו שאר המתחם, היא בצבעי חום-אדמדם, ומעוטרת בצריחים מחודדים ובפסלים רבים.
תחבורה

לקרבת פולנצו מגיעים הכבישים האזוריים SP7, SP153 ו-SS231. אין תחבורת רכבת ישירה למקום.
אוטובוס: אוטובוס מספר 27 יוצא מאסטי כל שלוש שעות. זמן הנסיעה מסתכם בכ-40 דקות.
תעופה: נמל התעופה טורינו-קזלה נמצא במרחק של כ-88 ק"מ מפולנצו.
גלריה

הטירה המלכותית.
כנסיית ס. ויטוריו.
מגדל בטירה, המשמשת את האוניברסיטה למדעי הגסטרונומיה.
ארגזי יין בבנק היין בפולנצו.
באומנות: רישום על עץ, הטירה המלכותית.
מראה פנימי, כנסיית ס. ויטוריו.
ראו גם

ייצור יין
אלבה (פיימונטה)
ברה (איטליה)
הערות שוליים

↑  Pollenzo (Cuneo, Piedmont, Italy) - Population Statistics, Charts, Map, Location, Weather and Web Information, citypopulation.de (באנגלית)
↑  polline translation in English | Italian-English dictionary | Reverso, dictionary.reverso.net (באנגלית ואיטלקית)
↑  Pollenzo topographic map, elevation, terrain, Topographic maps (באנגלית)
↑  Pollenzo in Italy | Facts and Information about Pollenzo - Places-in-the-World.com, places-in-the-world.com (באנגלית)
↑  Pollenza Climate, Weather By Month, Average Temperature (Italy) - Weather Spark, weatherspark.com (באנגלית)
↑  Pollenzo, Italia.it (באנגלית)
1 2  Pollenzo town in Piedmont (באנגלית אמריקאית)
↑  The University of Gastronomic Sciences, in Italy, UNISG - University of Gastronomic Sciences (באנגלית אמריקאית)
↑  Unaccompanied visit for individual visitors with winecard, Banca del Vino (באנגלית אמריקאית)
↑  Chiesa di San Vittore, www.cittaecattedrali.it (באיטלקית)
| --- | --- |
בקרת זהויות :  BnF: cb15019880x (data)  GND: 4759188-2  LCCN: n2007003798  SUDOC: 127900144  VIAF: 153826189   WorldCat (עם VIAF): 153826189
ג'והאן גזאלי

| --- | --- |
אין תמונה חופשית
 לידה:  13 בנובמבר 2006 (בן 18) קואלה לומפור, מלזיה
 
ג'והאן (ג'וג'ו) גזאלי (באנגלית: Johan Ghazali; נולד ב-13 בנובמבר 2006) הוא לוחם מואי טאי תאילנדי.
חיים מוקדמים

ג'וג'ו נולד ב-13 בנובמבר 2006 בקואלה לומפור שבמלזיה. התיישב בקאג'אנג, סלנגור לאחר שנולד ועבר לקוצ'ינג, סארוואק בשנת 2015. הוא השני מבין ארבעה אחים. הוא בנם של זופליקאר מוחמד גזאלי וג'ננה ג'ונסון, אזרחית ארצות הברית.
את השכלתו המוקדמת קיבל בסנט. תומאס, קוצ'ינג. הוא החל להתחרות בענף המואי טאי בגיל 10 כי רצה ללכת בעקבות הוריו שמתרגלים את אמנות ההגנה העצמית של מואי טאי.
קריירה מקצועית

ג'וג'ו החל קרבות עם לוחמים מבוגרים ממנו בגיל 16, ובמהלך שנה ניצח בכל 5 הקרבות שהשתתף בהם בנוק-אאוט מהיר, ואחד מהם אף סיים תוך 16 שניות.
הערות שוליים

↑  "Johan "Jojo" Ghazali". ONE Championship – The Home Of Martial Arts. 22 בפברואר 2023. {{cite web}}:  (עזרה)
↑  "Bintang Muda Dalam Sukan Muay Thai, Ini Biodata Johan Ghazali". www.iloveborneo.my. 3 ביוני 2023. {{cite web}}:  (עזרה)
↑  "Biodata Johan Ghazali (Jojo), Atlet Muay Thai Malaysia". iluminasi. 15 באוגוסט 2023. {{cite web}}:  (עזרה)
ערך זה הוא קצרמרבנושא ספורט. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'והאן גזאלי".
אורי קופר

| --- | --- |

 לידה:  12 באוגוסט 1980 (בן 44) גבעת שמואל, ישראל
 מדינה:  ישראל ישראל
 עיסוק:  עיתונאי ופרשן ספורט
 מעסיק:  ynet
 סוג כתב:  פרשן ספורט
 תחום סיקור:  ספורט
 קישורים חיצוניים
 פייסבוק:  CoopBall
 טוויטר (X):  CoopSport
אורי קופר (נולד ב-12 באוגוסט 1980 בגבעת שמואל) הוא עיתונאי ופרשן ספורט ישראלי. כיום משמש כעיתונאי במוספי הכדורגל של ידיעות אחרונות ו-ynet, בתור פרשן וכתב בערוץ one, ובנוסף שימש כפרשן במשחקי ליגת האלופות המשודרים בערוצי הטלוויזיה של ספורט 5. עבד בעבר בחברת הסקאוטינג הבינלאומית IMScouting. לקופר פודקאסט אישי בשם "הקול מקצועי" המשודר מדי שבוע בפלטפורמות השונות, ועמוד פייסבוק עם שם דומה (באות כ'), בו הוא מעלה טורים וטקטיקות.
קריירה

את דרכו המקצועית החל בשנת 2001, לאחר סיום שירותו הצבאי, כאחראי סטטיסטיקה בליגות הכדורגל והכדורסל בישראל במוסף הספורט של עיתון "מעריב", בו הייתה לו גם פינה קבועה בשם "המספר הנוסף".
בשנת 2004 עבר ל"ידיעות אחרונות" לתפקיד ראש דסק עולם במדור הספורט של העיתון. במסגרת התפקיד היה אחראי לסיקור הספורט, בייחוד כדורגל, ברחבי העולם. קופר זכה בפרס "עיתונאי השנה" של העיתון ב-2004 וב-2005, ושימש כשליח העיתון למונדיאל 2006. ב-22 במרץ 2007, יומיים לפני משחק של נבחרת ישראל מול אנגליה, פורסם ב"ידיעות אחרונות" ראיון של קופר עם סוכן השחקנים פיני זהבי. זהבי, ידידו של סוון גורן אריקסון (מאמן נבחרת אנגליה בשנים 2001 - 2006), הציג תמונה בעייתית של חדר ההלבשה של הנבחרת האנגלית וטען שכשלונה במונדיאל 2006 נגרם לאחר ששחקנים קינאו בבקהאם ונתנו רק 30% מיכולתם. הדברים של זהבי עוררו עניין באנגליה והריאיון סוקר באמצעי התקשורת שם. קופר עצמו רואיין בתקשורת האנגלית בעקבות הכתבה.
ביולי 2007, לאחר שלוש שנים ב"ידיעות אחרונות," עזב קופר את העיתון ובסוף אותה השנה החל לעבוד ב-IMScouting, חברת סקאוטינג מהגדולות בעולם, המספקת שירות וייעוץ מקצועי למועדוני כדורגל באירופה (בתוכם בורוסיה דורטמונד, באייר לברקוזן, אספניול, צסק"א מוסקבה, בולטון ואברטון) ולאנשי מקצוע ברחבי העולם. באפריל 2008 מונה לתפקיד מנהל מחלקת המידע של החברה, ובתחילת 2010 קודם לתפקיד מנהל מערך הסקאוטינג.
בשנת 2011 עזב קופר את IMScouting וחזר ל"ידיעות אחרונות". הוא החל לשמש כפרשן הכדורגל של העיתון, ולצד תחקירים וכתבות, מתפרסם מדי שבוע מדורו "הכל מקצועי" בעיתון ובאתר ynet. המדור עוסק בעניינים מקצועיים בכדורגל בעולם ובישראל בפרט. קופר שימש גם כשליח העיתון ליורו 2012, מונדיאל 2014, יורו 2016 ומונדיאל 2018. כתבות נוספות של קופר, בענייני ספורט ובעניינים אחרים, מתפרסמות במוספים אחרים של העיתון. ב-2015 החל לשמש קופר, בנוסף לתפקידיו ב"ידיעות אחרונות", כפרשן במשחקי הליגה הספרדית - ובהמשך גם במשחקי הליגה האיטלקית - בערוץ ONE.
קופר משמש לעיתים תכופות כפרשן בתוכניות ספורט בתחנות רדיו שונות, ומתראיין גם לכלי תקשורת ברחבי העולם בתור מקור מידע על הכדורגל הישראלי ובשל היכרותו עם תחום הסקאוטינג. כמו כן הוא מרצה על סקאוטינג בכדורגל בישראל ובעולם, בין היתר הרצה באוניברסיטת ליברפול.
ב-2018 התמנה למנהל המקצועי של קורס סקאוטינג ואנליסט כדורגל מטעם מכללת ספורט פאנל.
ב-2021 החל להגיש את הפודקאסט האישי שלו "הקול מקצועי" העוסק בכדורגל ישראלי ועולמי.
לקופר יש עמוד פייסבוק בשם "אורי קופר / הכל מקצועי" בו הוא נוהג להעלות טורי דעה, לרוב בנושאי טקטיקה או סקאוטינג.
חיים אישיים

קופר גדל כדתי לאומי, לאב מורה ולאם מעצבת אופנה. בוגר ישיבת בני עקיבא כפר הרא"ה. בעל תואר ראשון בכלכלה ומדע המדינה מאוניברסיטת בר-אילן.
נשוי ואב לבת. מתגורר בפסגות אפק בראש העין.
הערות שוליים

1 2    David Bond, ‏'Envy over Beckham' led to England failure, The Telegraph, 23 March 2007
↑  "הריאיון שהסעיר את אנגליה", כתבה בידיעות אחרונות, 25 במרץ 2007
↑  לי-אור אברבך, תנועה ערה ביציאה מרחוב מוזס, באתר nrg‏, 5 ביולי 2007
↑  הסטארט-אפ היומי: IMScouting - סוכנות הידיעות של הכדורגל באתר אנשים ומחשבים
↑  RCD Espanyol and IMScouting sign long-term agreement באתר אספניול (באנגלית)
↑  14 באוקטובר 2009, Die Israelis sind immer am besten, wenn es für sie um nichts geht, כתבה באתר Der Bund לקראת משחק של נבחרת ישראל מול נבחרת שווייץ (בגרמנית)
↑  MFF skyddas av Israels FBI כתבה בשוודיה, לקראת הגעתה של מאלמה לישראל למשחק מול מכבי חיפה (בשוודית)
↑  Annan linkes til engelske storklubber כתבה בנורווגיה בה מחווה קופר דעה על סיכויי ההצלחה של אנתוני אנאן ששיחק באותה העת ברוזנבורג (בנורווגית)
↑  Talk of transfers galore — but deals will have to wait באתר ההודי The Hindu(באנגלית)
↑  ספורט פאנל - המכללה למקצועות הספורט
↑  הבעיה החדשה של מכבי ת״א, השחקן הכי חשוב במכבי חיפה, הולאנד > אמבפה, החבר של רונאלדו | הקול מקצועי, פרק בכורה, באתר הפודיום
↑  הפודיום: פרק 1429 24:20
↑  הקול מקצועי פרק 148: 37:34
לואיס רוזנבלום

| --- | --- |

 לידה:  15 בנובמבר 1923 
 פטירה:  4 באפריל 2019 (בגיל 95) 
 מדינה:  ארצות הברית ארצות הברית
 השכלה:  ברוקלין קולג'  אוניברסיטת המדינה של אוהיו 
 
לואיס רוזנבלום (באנגלית: Louis Rosenblum; 15 בנובמבר 1923 – 4 באפריל 2019) היה חלוץ בתנועה להגירה של יהודים מברית המועצות, ממייסדי הארגון הראשון שקרא לשחרור יהודי ברית המועצות, מועצת קליבלנד נגד אנטישמיות סובייטית, נשיא מייסד של איגוד יהודי ברית המועצות, וחוקר במרכז המחקר של נאס"א.
חייו מוקדמים

רוזנבלום למד בישיבה דפלטבוש בניו יורק והחל את לימודיו הגבוהים בברוקלין קולג' בשנת 1941. לאחר שהתגייס, שירת בחיל הרגלים של צבא ארצות הברית מ-1943 עד 1946 בתיאטרון הפסיפי, השתתף בקרב אוקינאווה ובסיום הקרבות שירת בצבא הכיבוש ביפן. בשנת 1948 סיים את לימודיו בקולג' ברוקלין עם תואר ראשון בכימיה והמשיך לאוניברסיטת המדינה של אוהיו, שם קיבל תואר דוקטור בכימיה אורגנית בשנת 1952. רוזנבלום היה רקדן ומורה לריקודים עממיים כל חייו, והופיע בסרט "To Hear Your Banjo Play" משנת 1947 כבן זוגה של מרגו מאיו, עם פיט סיגר הצעיר בבנג'ו.